Í ársbyrjun sameinaðist UNIFEM þremur systurstofnunum innan Sameinuðu þjóðanna . Þessi tímamótastofnun hefur hlotið nafnið UN Women og tók formlega til starfa á alþjóðavísu 24. febrúar síðastliðinn við mikinn stjörnufans í New York . Í tilefni af þessum sögulega áfanga kvenréttindabaráttunnar , mun íslenska landsnefndin standa fyrir einskærri gleði á Laugavegi 19 við Hljómalindarreitinn í dag klukkan 17.15 . Samstarfsverkefni UN Women og Kitty Von-Sometime og WEIRD GIRLS PROJECT verður kynnt . Fjallkona allra kvenna ( Elma Lísa Gunnarsdóttir ) mun ávarpa gesti ásamt kröftugri tónlist og góðri stemmningu . Markmið hátíðarinnar er að vekja Íslendinga til umhugsunar um stöðu kvenna í þróunarlöndum og á átakasvæðum en jafnframt að gleðjast yfir því að aðildaríki Sameinuðu þjóðanna hafi loksins ákveðið að setja meiri áherslu á jafnréttismál . Til að draga úr fátækt í heiminum er bráðnauðsynlegt að efla konur um allan heim . UN Women er skref í rétta átt . Gestir eru hvattir til þess að mæta fyrir utan Laugaveg 19 við Hljómalindarreitinn kl. 17.15 eða við klukkuna á Lækjartorgi kl. 16.55 .